#  TALVINOMEN SÄÄNNÖT

YLEISTÄ

 Talvinome on LEIKKIMIELINEN noutajien metsästyskokeen kaltainen, talvella suoritettava koira- ja joukkuekohtainen epävirallinen koe.

OSALLISTUMISOIKEUS

 Kokeeseen saavat osallistua SNJ:n jäsenten omistamat noutajat. Rajoitukset kuten noutajien taipumuskokeessa. Koulutuskentät valitsevat joukkueensa.

TUOMARIT

 Kokeen tuomareina toimii kaksi tuomaria, jotka ovat NOU/NOME-harrastajia.

## KOKEEN SUORITTAMINEN

HAKURUUTU

 Koiran on itsenäisesti etsittävä ja noudettava merkityltä alueelta kolme (3) damia viidestä, kolmen (3) minuutin kuluessa. Ohjaaja saa ohjata koiraa pysymään hakualueella.

MARKKEERAUS

Koiran on muistettava ja noudettava kaksi (2) damia yksi (1) kerrallaan heittojen tapahduttua. Toiselle noudolle koiran saa lähettää heti ensimmäisen noudon tapahduttua. Koiran saa pitää kytkettynä heittojen aikana.

LINJALLE LÄHETYS

Ohjaaja ja koira pysäytetään vähän ennen varsinaista suorituspaikkaa. Tällöin ammutaan laukaus oletettua damia kohti. Koiran haettua tämän, sen pitää hakea vielä yksi dami edellistä hieman kauempaa. Matkat olosuhteiden mukaan.

YLEISTÄ

 Pisteitä annetaan kustakin osasuorituksesta seuraavasti.

 Haku piste/dami max 3 pistettä

 Markkeeraus piste/dami max 2 pistettä

 Linjalle lähetys piste/dami max 2 pistettä

 Lisäksi arvostellaan jokaisessa osasuorituksessa yleisvaikutelma, josta saa 0 – 5 pistettä/

 osasuoritus. Pisteitä on mahdollista saada max 22 pistettä.

Koirien järjestyksen tasapisteissä ratkaisevat tuomarit. Mahdolliset valitukset ratkaisevat tuomarit koepaikalla.

JOUKKUEKILPAILU

Aluetoimikunnan joukkue muodostuu neljästä (4) noutajasta, joita ei ole palkittu NOME / AVO-luokassa ja jotka pääsääntöisesti ovat alle 22 kk:n ikäisiä. Aluetoimikunta voi osallistua vain yhdellä (1) joukkueella. Kaikkien pisteet lasketaan yhteen. Tasapisteiden sattuessa ratkaisee joukkueiden järjestyksen ohjaajien välinen hiihtokilpailu.